Jindarab gravi wara argument f'San Pawl il-Baħar… Serb arrestat Malti ta' 59 sena sofra ġrieħi gravi wara l kien involut f'argument. Kien għall-ħabta tas-2.20p.m. meta l-Pulizija ġiet infurmata li kien hemm bżonn l-assistenza tagħha fi Triq il-Port Ruman, San Pawl il-Baħar. Mill-ewwel investigazzjoni rriżulta li qam argument bejn il-Malti u Serbjan ta' 39 sena, it-tnejn resident San Pawl il-Baħarr. Il-Malti mar għall-kura ġewwa Ċentru tas-saħħa u ġie ċċertifikat li kellu ġrieħi gravi. Is-Serb ġie arrestat u qed jinżamm fil-lock-up tal-Kwartieri Ġenerali tal-Pulizija, il-Furjan filwaqt li l-investigazzjonijiet mill-Pulizija tad-Distrett tal-Qawra għadhom għaddejjin.